১৯৫০-এর পূর্ব পাকিস্তান দাঙ্গা
১৯৫০-এর পূর্ব পাকিস্তান দাঙ্গা বলতে ১৯৫০ সালের তৎকালীন পূর্ব পাকিস্তান, বর্তমানে বাংলাদেশের হিন্দু সম্প্রদায়ের উপর সংখ্যাগরিষ্ঠ মুসলিম সম্প্রদায়ের চালিত হত্যাকাণ্ডকে বোঝায়। এসময় পাকিস্তানি পুলিশ,প্যারা মিলিটারি বাহিনী বাঙালি হিন্দুদের ওপর হত্যা, লুটপাট, অগ্নিসংযোগ, নির্যাতন,অপহরণ, ধর্ষণ চালায়। ১৯৫০ সালের ফেব্রুয়ারি-মার্চ মাস জুড়ে এই দাঙ্গা অব্যাহত থাকে। অনেক হিন্দু বাঙালী পূর্ববঙ্গ থেকে প্রাণ হাতে পালিয়ে পশ্চিমবঙ্গে চলে আসেন।